Նարեկ Սեֆերյան

Նարեկ Էդուարդի Սեֆերյան (), հայ շախմատիստ, գրոսմայստեր (1998): Լրագրող-միջազգայնագետ, սցենարիստ։

Կենսագրություն 
Ավարտել է Ռուսաստանի ֆիզիկական կուլտուրայի, սպորտի, երիտասարդության և զբոսաշրջության պետական համալսարանը և ՌԴ ԱԳՆ-ի դիվանագիտական ակադեմիան։

Շախմատ 
Նվաճումները շախմատում.
 1987` մինչև 14 տարեկանների Մոսկվայի չեմպիոն
 1991` պատանիների ԽՍՀՄ առաջնության մասնակից
 1993` Հայաստանի առաջնության եզրափակչի մասնակից

Տարբեր միջազգային մրցաշարերի հաղթող և մրցանակակիր.
 1995` U.S. open, Կոնկորդ, ԱՄՆ
 1995` North American open, Լաս Վեգաս, ԱՄՆ
 1996` Գոլդբերգի 7-րդ հուշամրցաշար, Մոսկվա, ՌԴ
 1998` Գոլդբերգի 12-րդ հուշամրցաշար, Մոսկվա, ՌԴ
 1998՝ Մոսկվայի միջազգային մրցաշար, Մոսկվա, ՌԴ
 1998՝ Էստրինի հուշամրցաշար, Մոսկվա, ՌԴ

Սեֆերյանը մշակել և գործնականում կիրառել է ֆրանսիական պաշտպանության տարբերակներից մեկը։

Ներկայացնում է Հայաստանի շախմատի ֆեդերացիան։ Վերջին տարիներին մրցաշարերին գրեթե չի մասնակցում։

Վարկանիշի փոփոխության գրաֆիկ

Լրագրություն 
Հատուկ թղթակից և տեսաբան է աշխատել տպագիր շատ հրատարակություններում։ Եղել է «թեժ կետերում»։ Հիմնականում գրել է միջազգային թեմաներով։

2003 թվականից աշխատում է հեռուստատեսությունում։ 2006-ից «Ռոսիա 24» հեռուստաալիքում խմբագիր-միջազգայնագետ է։ Համագործակցում է «ՌԻԱ-Նովոստի» և «Վեստնիկ Կավկազա» գործակալությունների հետ։

Սիրած զբաղմունքներ 
Նվագում է կիթառ, ստեղնային նվագարաններ, գրում է բանաստեղծություններ։

Հետաքրքրաշարժ փաստեր 
 1979 թվականին, 4 տարեկանում, մասնակցել է վոկալիստների մանկական հանրահայտ «Веселые нотки» («Ուրախ ձայնանիշեր») մրցույթին։

Ծանոթագրություններ

Արտաքին հղումներ 
 Նարեկ Սեֆերյանի անձնական քարտը ՖԻԴԵ-ի կայքում 
 Նարեկ Սեֆերյանի պարտիաները 
 Նարեկ Սեֆերյանի անձնական քարտը 365chess.com կայքում
 Հարցազրույց
 Հարցազրույց

Հայ շախմատիստներ
Հայ գրոսմայստերներ
Հայ լրագրողներ
Հայ սցենարիստներ
Ռուս լրագրողներ